Borgmester Jens Lauritzen tog det første spadestik til to nye produktionslinjer tirsdag morgen. Virksomheden er efter to svære år inde i en positiv udvikling. Det får nu de svenske ejere til at udvide og modernisere produktionslinjerne for 100 millioner kroner. - I første omgang regner vi ikke med at der kommer flere ansatte. Men den sikrer dem der er, siger administrende direktør, Mogens Jensen til TV2/NORD. I øjeblikket er der 480 ansatte på kyllingeslagteriet. Kommunen er specielt glad for Danpo, fordi den gør en stor indsats for integration i kommunen. - Danpo er god til at sluse kontanthjælpsmodtagere og indvandrere ud på arbejdsmarkedet og vi har et fortræffeligt samarbejde med virksomheden, så vi er rigtig glade for at virksomheden nu udvider i Aars, siger borgmester Jens Lauritzen (Venstre), Vesthimmerlands Kommune. Danpo har siden muhammedkrisen ændret salgsstrategi, så virksomheden ikke længere kæmper på prisen i mellemøsten og andre eksportmarkeder, mens satser på at sælge kvalitet til forbrugere, der vil betale det kyllingekødet koster. I øjeblikket sælges 2/3 af Danpos produkter i Danmark og Sverige. - Investeringen her vil forbedre vores muligheder for at levere ferske og friske produkter hurtigt til forbrugerne, siger administrerende direktør, Mogens Jensen

Referat:
Kyllingebranchen har haft en række svære år på grund af sygdomme og muhammedkrise. Nu er stemningen vendt. Det får Danpo i Aars til at udvide for 100 millioner kroner. Dermed sikres viksomhedens eksistens.